עונת 2010/2011 ב-NBA

עונת 2010/2011 היא העונה ה-65 של ליגת ה-NBA. העונה הסתיימה כשדאלאס מאבריקס זכתה בתואר האליפות הראשון שלה לאחר שניצחה בסדרת הגמר את מיאמי היט בתוצאה 2–4. דירק נוביצקי זכה בתואר ה-MVP של סדרת הגמר לאחר שקלע 26.0 נקודות והוריד 9.7 ריבאונדים בממוצע למשחק. ל-MVP של העונה הסדירה נבחר לראשונה דריק רוז משיקגו בולס שהעמיד ממוצעים של 25.0 נקודות, 4.1 ריבאונדים ו-7.7 אסיסטים למשחק לאורך העונה והוביל את קבוצתו למאזן הטוב בליגה (62-20). בכך הפך רוז לשחקן הצעיר ביותר הזוכה בפרס, בגיל 22 ושישה חודשים. ב-8 ביולי 2010, לאחר שבע עונות בקליבלנד קאבלירס, הודיע לברון ג'יימס על החלטתו לחבור לדוויין וייד ולכריס בוש ולחתום במיאמי היט. "השלישייה הגדולה" במיאמי הובילה את הקבוצה למעמד הגמר ב-NBA במשך ארבע עונות רצופות, ולשתי אליפויות בעונות 2012 ו-2013. במהלך העונה, ב-22 בפברואר 2011, השלימו ניו יורק ניקס, דנוור נאגטס ומינסוטה טימברוולבס טרייד משולש שכלל 13 שחקנים וביניהם כרמלו אנתוני שעבר מדנוור לניו יורק. הדראפט בשנה זו התקיים ב-24 ביוני 2010 במדיסון סקוור גארדן, אולמה של הניו יורק ניקס. הוושינגטון ויזארדס שזכו בבחירה הראשונה בדראפט, בחרו במקום הראשון את ג'ון וול מאוניברסיטת קנטקי. דראפט 2010 קבע שיא למספר השחקנים מאותה המכללה הנבחרים בסיבוב הראשון, כאשר חמישה שחקני אוניברסיטת קנטקי נבחרו בין 29 הבחירות הראשונות - ג'ון וול (1), דמרקוס קאזינס (5), פטריק פטרסון (14), אריק בלדסו (18) ודניאל אורטון (29). שחקנים בולטים אחרים שנבחרו בדראפט זה כוללים את אוון טרנר (בחירה שנייה), דריק פייבורס (3), גרג מונרו (7), גורדון הייוורד (9), פול ג'ורג' (10), לארי סנדרס (15), אייברי בראדלי (19), גריבס ואסקז (28), חסן וייטסייד (33) ולאנס סטיבנסון (40). סוף שבוע האולסטאר של שנת 2011 נערך בסטייפלס סנטר, אולמם הביתי של לוס אנג'לס לייקרס ולוס אנג'לס קליפרס. האירוע החל ב-18 בפברואר 2011 והסתיים במשחק האולסטאר ב-20 בפברואר. המאמנים במשחק האולסטאר היו דוק ריברס מבוסטון סלטיקס המזרחית וגרג פופוביץ' מסן אנטוניו ספרס המערבית. את החמישיות למשחק האולסטאר בחרו האוהדים ואת השחקנים המחליפים בחרו המאמנים בליגה. בהצבעת הקהל לשחקני החמישייה הוביל קובי בראיינט מלוס אנג'לס לייקרס שקיבל 2,380,016 קולות. במשחק עצמו ניצחה קבוצת המערב בתוצאה 143–148. בפרס ה-MVP של משחק האולסטאר זכה קובי בראיינט בפעם הרביעית בקריירה לאחר שקלע 37 נקודות והוריד 14 ריבאונדים במשחק. את קבוצת המזרח הוביל לברון ג'יימס שרשם טריפל דאבל של 29 נקודות, 12 ריבאונדים ו-10 אסיסטים. נפצע ^- יאו מינג נעדר מהמשחק בשל פציעה. החליף ^- קווין לאב החליף את יאו מינג בסגל המערב, על פי בחירתו של הקומישינר דייוויד סטרן. פתח ^- המאמן גרג פופוביץ' בחר להציב את טים דאנקן בחמישייה הפותחת במקומו של מינג. ‏*כוכבית מסמנת קבוצה שסיימה ראשונה בבית שלה. MVP של העונה הסדירה - דריק רוז, שיקגו בולס שחקן ההגנה של העונה - דווייט הווארד, אורלנדו מג'יק רוקי העונה - בלייק גריפין, לוס אנג'לס קליפרס השחקן השישי של העונה - למאר אודום, לוס אנג'לס לייקרס השחקן המשתפר של העונה - קווין לאב, מינסוטה טימברוולבס מאמן העונה - טום ת'יבודו, שיקגו בולס מנהל העונה - פט ריילי, מיאמי היט פרס הספורטיביות - סטפן קרי, גולדן סטייט ווריורס גביע האזרחות - רון ארטסט, לוס אנג'לס לייקרס סגל האלופה, דאלאס מאבריקס: דירק נוביצקי, ג'ייסון טרי, ג'ייסון קיד, שון מריון, טייסון צ'נדלר, ג'יי. ג'יי. בראה, פג'ה סטויאקוביץ', דשון סטיבנסון, ברנדן הייווד, בראיין קרדינל, יאן מהינמי וקורי ברואר (קארון באטלר, רודריג בובואה ודומיניק ג'ונס נכללו בסגל אך לא השתתפו בפלייאוף). מאמן ראשי: ריק קרלייל. מדיה וקבצים בנושא עונת 2010/2011 ב-NBA בוויקישיתוף סיכום עונת 2010/2011, nba.com מערכת וואלה! ספורט‏, לברון ג'יימס בחר במיאמי, באתר וואלה, 9 ביולי 2010 מערכת וואלה! ספורט‏, כרמלו אנתוני עבר לניו יורק ניקס, באתר וואלה, 22 בפברואר 2011 סיכום דראפט 2010, nba.com